Document ID: /roh_data/filtered/fineweb-2-filterrobots_roh.jsonl.gz/33737

Il center europeic per la prevenziun e la controlla da malsognas ha intercurì la malsogna en 30 stadis europeic dal onn 2007 fin il 2017. Dapi il 2010 è il dumber da cas confermads creschì mintg'onn per prest 70% sin passa 33'000. Cun quai dettia per l'emprima giada dapi la midada dal tschientaner dapli cas da sifilis che da HIV en l'Europa, rapporta l'institut a Stockholm.
Surtut umens tranter 25 e 34 onns s'infecteschan surproporziunal cun la malsogna cronica. Sifilis na mussa savens nagins sintoms. Sche la malsogna na vegn però betg tractada cun antibiotica pon tranter auter ils nufs limfatics s'unflar. Onns suenter l'infecziun poi er dar donns dal tscharvè u da las avainas.
Prevegnir a la malsogna pon ins cun duvrar condoms ed ulteriuras mesiras da safer sex.
RR novitads 16:00